Zona Zamfirova (film)
Zona Zamfirova je srpski film iz 2002. Godine. Predstavlja dirljivu ljubavnu priču između pripadnika različitih društvenih slojeva, Maneta (Vojin Ćetković) i bogataške kćerke Zone (Katarina Radivojević), smještenu u ambijent starog Niša s kraja 19. vijeka. Vještim zapletima oslikan je neponovljivi južnjački mentalitet, duh i temperament, te skladno oživljena atmosfera davno prohujalih vremena, koja su ostavila trag i na današnjicu. Jedan od najambicioznijih filmskih projekata nadmašio je sva očekivanja i postao udarna tema u filmskoj industriji, komedija koju svi kritičari hvale. Film je urađen po istoimenom romanu Stevana Sremca. Zona Zamfirova je najgledaniji srbijanski film svih vremena sa preko 1.200.000 gledalaca u kinima.